CELEX: 32006R1041
Language: lt
Date: 2006-07-07 00:00:00
Title: 2006 m. liepos 7 d.  Komisijos reglamentas (EB) Nr. 1041/2006, iš dalies keičiantis Europos Parlamento ir Tarybos reglamento (EB) Nr. 999/2001 III priedo nuostatas dėl avių užkrečiamųjų spongiforminių encefalopatijų priežiūros   (Tekstas svarbus EEE)

8.7.2006   
            
            
               LT
            
            
               Europos Sąjungos oficialusis leidinys
            
            
               L 187/10
            
         
      KOMISIJOS REGLAMENTAS (EB) Nr. 1041/2006
   2006 m. liepos 7 d.
   iš dalies keičiantis Europos Parlamento ir Tarybos reglamento (EB) Nr. 999/2001 III priedo nuostatas dėl avių užkrečiamųjų spongiforminių encefalopatijų priežiūros
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), ypač į jo 23 straipsnio pirmą pastraipą,
   kadangi:
   
               (1)
            
            
               Reglamente (EB) Nr. 999/2001 nustatomos avių užkrečiamųjų spongiforminių encefalopatijų (USE) priežiūros taisyklės.
            
         
               (2)
            
            
               2006 m. kovo 8 d. ekspertų nedidelių atrajotojų USE klausimais grupė, pirmininkaujant Bendrijos etaloninės laboratorijos (CRL) USE tyrimams atstovams, patvirtino, kad remiantis šališkų galvos smegenų mėginių tyrimų su dviem avimis iš Prancūzijos ir viena avimi iš Kipro rezultatais, negalima teigti, kad šiuose gyvūnuose nerasta galvijų spongiforminių encefalopatijų (GSE). Norint patvirtinti, kad šie gyvūnai nėra GSE platintojai, reikia toliau tirti.
            
         
               (3)
            
            
               2002 m. balandžio mėn. buvęs Europos Komisijos Mokslo iniciatyvinis komitetas (SSC) priėmė nuomonę dėl saugaus nedidelių atrajotojų mėsos tiekimo, jei GSE išplitimas tarp jų taptų galimas. 2003 m. lapkričio mėn. pateiktoje nuomonėje Europos maisto saugos tarnybai (EFSA) atstovaujanti mokslininkų biologinio pavojaus klausimais grupė pritarė SSC nuomonėje nurodytoms rekomendacijoms dėl saugos priemonių kovai su USE nedidelių atrajotojų mėsos produktuose.
            
         
               (4)
            
            
               Jeigu negalima atmesti galimybės, kad GSE yra, reikėtų įvertinti GSE atvejų Prancūzijoje ir Kipre reikšmę. Tam yra būtini aktyvesnės USE avyse priežiūros rezultatai. Todėl pagal SSC ir EFSA nuomones, siekiant pagerinti Bendrijoje taikomas likvidavimo programas, turi būti suaktyvinta avių priežiūra. Be to, šiomis programomis didinama vartotojų apsauga, nors ir dabartinės priemonės užtikrina saugų avienos produktų tiekimą, ypač Reglamento (EB) Nr. 999/2001 nuostatos dėl atitinkamos pavojingos medžiagos pašalinimo.
            
         
               (5)
            
            
               Siekiant kuo greičiau nustatyti galimą avių GSE paplitimą ir gauti daugiau informacijos apie geografinį jų paplitimą, išplėsta priežiūra turėtų būti paremta statistiškai pagrįstu tyrimu.
            
         
               (6)
            
            
               Atsižvelgiant į tai, kad Kipre daug ožkų ir avių nešioja užkrečiamąsias spongiformines encefalopatijas (USE), išplėsta priežiūra gali būti vykdoma tik neužsikrėtusiose bandose.
            
         
               (7)
            
            
               Avių priežiūros programą reikėtų persvarstyti ne vėliau kaip po šešių mėnesių nuo veiksmingos priežiūros pradžios.
            
         
               (8)
            
            
               Todėl Reglamentas (EB) Nr. 999/2001 turėtų būti atitinkamai iš dalies pakeistas.
            
         
               (9)
            
            
               Siekiant kuo geriau užtikrinti vartotojų apsaugą ir įvertinti galimą avių GSE paplitimą, šiuo reglamentu padaryti pakeitimai turėtų įsigalioti nedelsiant.
            
         
               (10)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 999/2001 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. liepos 7 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 147, 2001 5 31, p. 1. Reglamentas su paskutiniais pakeitimais, padarytais Komisijos reglamentu (EB) Nr. 688/2006 (OL L 120, 2006 5 5, p. 10).
   
      PRIEDAS
      Reglamento (EB) Nr. 999/2001 III priedo A skyriaus II dalies 2 ir 3 punktai pakeičiami tokiu tekstu:
      
         „2.   Žmonėms vartoti paskerstų avių ir ožkų priežiūra
         a)   Avys
         Valstybės narės tiria sveikas paskerstas avis pagal šio punkto A lentelėje pateiktus mažiausius mėginių dydžius ir 4 punkte nustatytas mėginių ėmimo taisykles.
         A   lentelė
         
                     Valstybė narė
                  
                  
                     Mažiausias sveikų paskerstų avių mėginio dydis (1)
                     
                  
               
                     Vokietija
                  
                  
                     37 500
                  
               
                     Graikija
                  
                  
                     23 000
                  
               
                     Ispanija
                  
                  
                     41 800
                  
               
                     Prancūzija
                  
                  
                     42 400
                  
               
                     Airija
                  
                  
                     40 500
                  
               
                     Italija
                  
                  
                     43 700
                  
               
                     Nyderlandai
                  
                  
                     23 300
                  
               
                     Austrija
                  
                  
                     14 300
                  
               
                     Lenkija
                  
                  
                     23 300
                  
               
                     Portugalija
                  
                  
                     14 300
                  
               
                     Jungtinė Karalystė
                  
                  
                     44 000
                  
               
                     Kitos valstybės narės
                  
                  
                     visi
                  
               Nukrypdamas nuo A lentelėje nurodytų mažiausių mėginių dydžių, Kipras gali nuspręsti tirti mažiausiai dvi žmonėms vartoti skirtas avis, išvežtas skersti iš bandų, kuriose USE nenustatyta.
         b)   Ožkos
         Valstybės narės tiria sveikas paskerstas ožkas pagal šio punkto B lentelėje pateiktus mažiausius mėginių dydžius ir 4 punkte nustatytas mėginių ėmimo taisykles.
         B   lentelė
         
                     Valstybė narė
                  
                  
                     Mažiausias sveikų paskerstų ožkų mėginio dydis (2)
                     
                  
               
                     Graikija
                  
                  
                     20 000
                  
               
                     Ispanija
                  
                  
                     125 500
                  
               
                     Prancūzija
                  
                  
                     93 000
                  
               
                     Italija
                  
                  
                     60 000
                  
               
                     Kipras
                  
                  
                     5 000
                  
               
                     Austrija
                  
                  
                     5 000
                  
               
                     Kitos valstybės narės
                  
                  
                     visi
                  
               c)   Jeigu valstybei narei sunku surinkti pakankamą sveikų paskerstų avių arba ožkų skaičių jai paskirtam mažiausio dydžio mėginiui, nurodytam a ir b punktuose, sudaryti, ji gali daugiausiai 50 % mažiausio mėginio dydžio pakeisti vyresnėmis nei 18 mėnesių kritusiomis avimis arba ožkomis, kai santykis yra vienas ir vienas, kaip priedu prie mažiausio mėginio dydžio, nurodyto 3 punkte. Be to, valstybė narė gali nuspręsti daugiausiai 10 % mažiausio mėginio dydžio pakeisti vyresnėmis nei 18 mėnesių avimis arba ožkomis, užmuštomis pagal ligos likvidavimo programą, kai santykis yra vienas ir vienas.
         3.   Ne žmonėms vartoti paskerstų avių ir ožkų priežiūra
         Pagal 4 punkte nustatytas mėginių ėmimo taisykles ir pagal C ir D lentelėse nurodytus mažiausius mėginių dydžius valstybės narės tiria avis ir ožkas, kurios krito arba buvo užmuštos, bet kurios nebuvo:
         
                     —
                  
                  
                     užmuštos pagal ligos likvidavimo programą, arba
                  
               
                     —
                  
                  
                     paskerstos žmonių vartojimui.
                  
               C   lentelė
         
                     Valstybių narių ėriavedžių ir ėringų avių populiacija
                  
                  
                     Mažiausias kritusių avių mėginio dydis (3)
                     
                  
               
                     > 750 000
                  
                  
                     20 000
                  
               
                     100 000–750 000
                  
                  
                     3 000
                  
               
                     40 000–100 000
                  
                  
                     100 % iki 1 000
                  
               
                     < 40 000
                  
                  
                     100 % iki 200
                  
               
            
         D   lentelė
         
                     Valstybių narių ožkų, kurios jau turėjo ožiukų arba buvo sukergtos, populiacija
                  
                  
                     Mažiausias kritusių ožkų mėginio dydis (4)
                     
                  
               
                     > 750 000
                  
                  
                     10 000
                  
               
                     250 000–750 000
                  
                  
                     3 000
                  
               
                     40 000–250 000
                  
                  
                     100 % iki 1 000
                  
               
                     < 40 000
                  
                  
                     100 % iki 200
                  
               
      
         (1)  Mažiausi mėginių dydžiai nustatomi atsižvelgiant į sveikų paskerstų avių skaičių ir siekiant pateikti įgyvendinamas užduotis. Remiantis 30 000 gyvūnų mėginiu galima nustatyti 0,003 % ligos paplitimą, kurio patikimumo laipsnis yra 95 %.
      
         (2)  Mažiausi mėginių dydžiai yra nustatyti atsižvelgiant į sveikų paskerstų ožkų skaičių ir GSE paplitimą atskiroje valstybėje narėje. Jie taip pat nustatyti siekiant pateikti įgyvendinamas užduotis. Remiantis 60 000 gyvūnų mėginiu galima nustatyti 0,0017 % ligos paplitimą, kurio patikimumo laipsnis yra 95 %.
      
         (3)  Mažiausi mėginių dydžiai nustatomi atsižvelgiant į atskirų valstybių narių avių ir ožkų populiacijas ir siekiant pateikti įgyvendinamas užduotis.
      
         (4)  Mažiausi mėginių dydžiai nustatomi atsižvelgiant į atskirų valstybių narių avių ir ožkų populiacijas ir siekiant pateikti įgyvendinamas užduotis.“.